Author: rumanovaa
Last saved by: jost
Company: MOSR

Vyhodnotenie pripomienkového konania

Spôsob pripomienkového konania : bežný ( v termíne od 28. februára 2005 do 18. marca 2005)

Zoznam oslovených subjektov :

1.	Podpredseda vlády SR pre európsku integráciu, ľudské práva a menšiny, Úrad vlády SR, nám. Slobody 1, 813 70 Bratislava
2.	Ministerstvo dopravy, pôšt a telekomunikácií SR, nám. Slobody 6, 810 05 Bratislava 
3.	Ministerstvo zahraničných vecí SR, Hlboká cesta 2, 833 36 Bratislava 37
4.	Ministerstvo vnútra SR, Pribinova 2, 812 72 Bratislava 
5.	Ministerstvo hospodárstva SR, Mierová 19, 827 15 Bratislava  212
6.	Ministerstvo financií SR, Štefanovičova 5, 817 82 Bratislava 15
7.	Ministerstvo kultúry SR, Nám. SNP 33, 813 31 Bratislava 1
8.	Ministerstvo školstva SR, Stromová 1, 813 30 Bratislava
9.	Ministerstvo zdravotníctva SR, Limbová 2, P.O.BOX 52, 837 52 Bratislava 3
10.	Ministerstvo výstavby a regionálneho rozvoja  SR, Špitálska 8, 816 44 Bratislava
11.	Ministerstvo spravodlivosti SR, Župné nám. 13, 813 11 Bratislava
12.	Ministerstvo práce, sociálnych vecí a rodiny SR, Špitálska 4, 816 43 Bratislava 1
13.	Ministerstvo pôdohospodárstva SR, Dobrovičova 12, 812 66 Bratislava
14.	Ministerstvo životného prostredia SR, Nám. Ľ. Štúra 1, 812 35 Bratislava

15.	Protimonopolný úrad SR, Drieňova 24, 826 03 Bratislava 29
16.	Najvyšší kontrolný úrad SR, Priemyselná 2, 824 73 Bratislava 26
17.	Úrad geodézie, kartografie a katastra SR, Stromová 1, 837 86, Bratislava  37
18.	Úrad priemyselného vlastníctva SR, Švermova 43, 974 01 Banská Bystrica 
19.	Úrad pre normalizáciu, metrológiu a skúšobníctvo SR, Štefanovičova 3, P.O.BOX 76, 810 05 Bratislava  15
20.	Správa štátnych hmotných rezerv SR, Pražská 29, 812 63 Bratislava 
21.	Štatistický úrad SR, Miletičova 3, 824 67 Bratislava 26
22.	Úrad jadrového dozoru SR, Bajkalská 27,  820 O7 Bratislava
23.	Úrad pre verejné obstarávanie, Páričkova 18, P.O.BOX 76, 820 05 Bratislava 25
24.	Úrad pre štátnu službu, Dr. Vladimíra Clementisa 10, 821 02  Bratislava 2
25.	Národný bezpečnostný úrad, Budatínska 30,  851 05  Bratislava 
26.	Generálna prokuratúra SR, Štúrova 2, 812 85 Bratislava 1
27.	Národná banka Slovenska, Imricha Karvaša 1, 813 25 Bratislava

28.	Najvyšší súd SR, Župné nám. 13 , 814 90 Bratislava
29.	Úrad vlády SR, kancelária Bezpečnostnej rady SR, nám. Slobody 1, 813 70 Bratislava
30.	Zväz vojakov Armády SR, Kultúrne a metodické centrum OS SR, Hviezdoslavova 16, 911 27 Trenčín
31.	Združenie miest a obcí Slovenska, Bezručova 9, 811 01 Bratislava
32.	Úrad vlády SR, Inštitút pre aproximáciu práva, nám. Slobody 29/1, 813 70 Bratislava
33.	Konfederácia odborových zväzov SR, Odborárske nám. 3, 815 70 Bratislava
34.	Asociácia zamestnávateľských zväzov a združení SR, Nobelova 18,  Bratislava
35.	Rada hospodárskej a sociálnej dohody, Úrad vlády, Nám. Slobody 1,  813 70 Bratislava
36.	Vojenská kancelária prezidenta SR, Štefánikova 2, P.O. BOX 128, 810 00  BA 1
37.	Odborový zväz civilných zamestnancov Armády SR, ul. M. Rázusa č. 7, 911 27 Trenčín 
38.	Ústavný súd SR, Hlavná 72, P.O.Box E-35, 042 65  Košice 1
39.	Kancelária verejného ochrancu práv, Kvetná 13, P.O.BOX 1, 820 04  Bratislava 
40.	Úrad na ochranu osobných údajov, Odborárske nám. č. 3, 817 60 Bratislava 15
41.	Slovenský letecký zväz gen. Dr. M. R. Štefánika, Kultúrne a metodické centrum OS Slovenská republika, Hviezdoslavova 16, 911 27  Trenčín
42.	Združenie žien v Armáde Slovenskej republiky, por. Mgr. Števaňáková, v mieste

Na vedomie:
1.	Národná rada SR, Námestie Alexandra Dubčeka 1, 812 80  Bratislava 1
2.	Kancelária prezidenta SR, Štefánikova 2, P.O. BOX 128,  810 00  Bratislava 1
3.	Výbor NR SR pre obranu a bezpečnosť, Mudroňova 1, 812 80 Bratislava
4.	Úrad vlády SR, sekcia vládnej legislatívy, nám. Slobody 1, 813 70 Bratislava 1

Počet oslovených subjektov: 42
Vôbec nezaslali: MH SR, NBÚ, Najvyšší súd SR, Odborový zväz zamestnancov obrany, Ústavný súd SR, Kanc. verejného ochrancu práv, Slovenský letecký zväz gen. Dr. M. R. Štefánika, Združenie žien v Armáde Slovenskej republiky.

Subjekty, ktoré nemali pripomienky: MK SR, MVaRR SR, MŽP SR,  MZ SR, PMÚ SR, KOZ, ÚJD SR, ŠÚ SR, ÚV SR sekcia kontroly,Úrad priemyselného vlastníctva SR, SŠHR SR, AZZ SR, NKÚ, ÚVO.
Počet vznesených pripomienok: 109
Počet akceptovaných: 94
Počet neakceptovaných: 12 
Počet čiastočne akceptovaných: 3

Zásadné pripomienky: 10
Z toho počet akceptovaných: 9, čiastočne akceptovaných: 1
Rozporové konanie (s kým, kedy, na akej úrovni, s akým výsledkom):
19.4.2005 Zväz vojakov SR – 1 pripomienka
20.4.2005 Úrad vlády SR, sekcia pre európske záležitosti -1 pripomienka
Počet odstránených pripomienok:  2
Počet neodstránených pripomienok: 0 

Rezort | Pripomienka | Typ | Vyh. | Spôsob vyhodnotenia | Poznámka
MS SR | 1.V § 3 ods.1, ods.3 a ods. 4 odporúča pojem „povolať“ či „povolanie“ na výkon alternatívnej služby nahradiť  pojmom „zabezpečiť“ výkon alternatívnej služby | O | N | Tento pojem je v našom právnom poriadku zavedený. Územná vojenská správa povoláva občana na výkon alternatívnej služby. |
| 2. V § 3 ods. 2 odporúča slová „majú právo“ nahradiť slovami „možno prideliť“, ostatný text gramaticky správne upraviť a vypustiť koniec vety počínajúc slovom „alebo“. | O | N | Územná vojenská správa podľa § 16 písm. c) zákona č.319/2002 Z. z. občanov povoláva na výkon alternatívnej služby. |
| 3. V § 6 a v prílohe č. 1 odporúča pojmy „povolať“ v rôznych tvaroch a pojem „povolávací rozkaz“ zmeniť | O | N | Územná vojenská správa podľa § 16 písm. c) zákona č.319/2002 Z. z. občanov povoláva na výkon alternatívnej služby. |
| 4. V § 11 ods. 1 odporúča slová „ možno prepustiť občanov do 30 dní“ nahradiť slovami „sa občania prepustia ihneď. | O | N | Občana nemožno prepustiť z výkonu alternatívnej služby ihneď, ale až po rozhodnutí prezidenta o skončení alternatívnej služby alebo mimoriadnej služby. |
Úrad na ochranu osobných údajov | Odporúča preformulovať poznámku pod čiarou k odkazu 13) nasledovne : „13) § 7 ods. 3 zákona č. 428/2002 Z. z. o ochrane osobných údajov v znení neskorších predpisov.“ | O | N | Je to v súlade s bodom 49. legislatívno-technických pokynov |

ÚV SR
Sekcia Inštitút pre aproximáciu práva

V bode 3 Doložky zlučiteľnosti odporúča nasledovné znenie: 
a) identifikácia predmetu návrhu právneho predpisu z pohľadu Zmluvy o pristúpení Slovenskej republiky k Európskej únii, najmä z Aktu o podmienkach pristúpenia a jeho príloh a z hľadiska plánu legislatívnych úloh vlády Slovenskej republiky: 
            - Zo Zmluvy o pristúpení Slovenskej republiky k Európskej únii nevyplývajú vzhľadom na predmet úpravy návrhu pre Slovenskú republiku žiadne záväzky.    
- Návrh právneho predpisu je uvedený v Pláne legislatívnych úloh vlády Slovenskej republiky na rok 2005.
b)	identifikácia záväzkov vyplývajúcich z návrhu gestorstva smerníc:
Z návrhov gestorstiev smerníc nevyplývajú vzhľadom na predmet úpravy žiadne záväzky.

O

A

Text upravený

MŠ SR

1. V § 4 ods. 1 odporúča preformulovať z dôvodu, že z navrhovaného znenia nie je jednoznačne zrejmé, či odopretie výkonu mimoriadnej služby vyhlásením stačí len jedenkrát, alebo či je potrebné ho každoročne opakovať.
2. V § 6 ods. 6 písm. c) odporúča presnejšie určiť následky mimoriadnej udalosti, ktoré podstatne ovplyvnia život jeho rodiny.
3. Návrh zákona odporúča upraviť z jazykového hľadiska.

O

O

O

A

N

A

Text upravený.

Problematika upravená ajv predchádzajúcich odsekoch.

Text upravený.

Vojenská kancelária prezidenta SR

V návrhu zákona nie je vymedzená veková hranica, ktorá by bola obligatórne stanovená pre povolávanie do alternatívnej služby v období krízovej situácie.
Ide o zásadnú pripomienku.

Z

A

Text upravený, doplnený odkaz na § 7 návrhu zákona o brannej povinnosti a o zmene a doplnení niektorých zákonov.

GP SR

K § 3
	Možno dôvodne predpokladať, že na aplikáciu tohto zákona bude vydaný interný vykonávací predpis. V ňom by bolo potrebné upraviť povolávanie členov náboženských skupín (napr. jehovisti) k  takým zamestnávateľom, ktorí neposkytujú služby zabezpečujúce činnosť ozbrojených síl alebo výkon verejnej správy. Ortodoxní členovia totiž odmietajú akékoľvek služby    a úkony súvisiace s činnosťou ozbrojených síl a výkonom verejnej (štátnej) správy.

O

N

Zákon ustanovuje jednotný spôsob povolávania na výkon alternatívnej služby.

K § 4
	 Zdá sa nám nelogický čas na podanie vyhlásenia odopretia výkonu mimoriadnej služby „v priebehu mesiaca január príslušného kalendárneho roka, v ktorom mu vznikla branná povinnosť“. V mesiaci január totiž občan spravidla nevie a ani vedieť nemôže, či v mesiacoch február až december príslušného kalendárneho roka mu branná povinnosť nevznikne. Právo odoprieť výkon mimoriadnej služby by malo byť viazané na moment vzniku brannej povinnosti, resp. v istom časovom období po jej vzniku v možnosťou v budúcnosti urobiť také vyhlásenie vždy iba v januári, toho ktorého kalendárneho roka. Po vzniku stavu bezpečnosti v roku, keď vznikla branná povinnosť by bolo možno občana povolať na výkon mimoriadnej služby a svojho práva by sa mohol domáhať iba ex post a bol by vystavený možnosti trestného stíhania.
	V návrhu chýba lehota, v ktorej orgán územnej vojenskej správy je povinný rozhodnúť o vyhlásení občana a výsledok mu oznámiť. Má to význam aj preto, že občan sa môže domáhať svojho práva aj návrhom na preskúmanie takéhoto rozhodnutia súdom.
	Na konanie podľa tohto zákona sa vzťahuje Správny poriadok, ak tento zákon neustanovuje inak. 
Považujeme za zbytočnú byrokraciu, ak v písomnom vyhlásení alebo v oznámení o späťvzatí vyhlásenia sa požaduje overovanie  podpisu. Skoro všetky úkony podľa tohto zákona sú prípravou zabezpečenia alternatívnej služby v období krízovej situácie a nie riešenie problémov v nej; o vyhlásení sa bude musieť konať, či už podľa tohto zákona alebo podľa Správneho poriadku, takže nevidíme dôvod k tomu, aby podpis bol overovaný.

Z

Z

Z

A

A

A

Text upravený.

Text upravený.

Text upravený.

K § 5 ods. 2
	Kladieme si otázku, odkiaľ územná vojenská správa získa poznatky o tom, či občan bol alebo je vo výkone trestu, teda že vykonal alebo vykonáva trest uložený súdom. Výpis z registra trestov si môže vyžiadať iba samotný občan. Potom mu ale takúto povinnosť treba uložiť zákonom tak, aby po istom čase opakovane predkladal výpis z registra trestov. Neexistuje centrálny register väznených osôb. Územná vojenská správy sa tak bude musieť uspokojiť s tým, čo jej občan oznámi?

O

N

V § 11  ods. 3 návrhu zákona o brannej povinnosti a o zmene a doplnení niektorých zákonov sa Ústavom Zboru  väzenskej a justičnej stráže ukladá povinnosť do 15 dní hlásiť vzatie do väzby a prepustenie z výkonu väzby.

K § 7
	Ani z dôvodovej správy nevyplýva, či nástup na výkon alternatívnej služby možno odložiť alebo prerušiť z dôvodu štúdia, rekvalifikácie, či zamestnania najmä, ak občan sa štúdiom, rekvalifikáciou pripravuje alebo už pracuje v oblasti, do ktorej ho možno povolať na výkon alternatívnej služby.

O

A

Text upravený.

K § 8
	Zaradenie do alternatívnej služby trvá počas trvania brannej povinnosti občana, pokiaľ nedôjde k zmenám podľa tohto zákona. Výkon tejto služby však nemôže byť časovo neobmedzený. V  návrhu zákona je uvedený jej začiatok, ale niet zmienky o jej ukončení, nerieši sa ani vzťah k zamestnávateľovi a trvanie pracovného (či obdobného) pomeru občana, ktorý mal v čase povolania na výkon alternatívnej služby a pod. Táto pripomienka je zásadná.

Z

A

Text upravený. Do § 11 bol vložený nový odsek 2, ktorý umožňuje územnej vojenskej správe na základe rozhodnutia prezidenta SR prepustenie z výkonu alternatívnej služby, ak si to trvanie vojny alebo vojnového stavu bude vyžadovať a povolanie  ďalších občanov na výkon alternatívnej služby.

MP SR

Odporúčame v Doložke finančných, ekonomických, environmentálnych vplyvov a vplyvov na zamestnanosť uvádzať aj vplyv na podnikateľské prostredie.
	Toto odporúčanie odôvodňujeme na základe uznesenia vlády SR č. 1 061 z 10. novembra 2004, ktorým schválila zmenu Smernice na prípravu o predkladanie materiálov na rokovanie vlády od 1. januára 2005.

O

A

Text upravený.

MZV SR | 1.	K Predkladacej správe – upozorňujeme, že na obale je uvedené, že úloha vyplýva z Plánu legislatívnych úloh vlády SR na rok 2004 a v prvom odseku Predkladacej správy je uvedené na rok 2005. | O | A | Text upravený. |

2.	K § 1 – odporúčame vypustiť slová „ako inú službu namiesto povinnej vojenskej služby^2)“   a v poznámke pod čiarou k odkazu č. 1 odporúčame namiesto odkazu na čl. 1 ods. 4 ústavného zákona č. 227/2002 Z.z. uviesť odkaz na § 3 písm. b) navrhovaného zákona o brannej povinnosti a o zmene a doplnení niektorých zákonov .  
Odôvodnenie: vzhľadom na  § 3 písm. b) navrhovaného branného zákona, v ktorom je zakotvená alternatívna služba ako jeden zo spôsobov plnenia brannej povinnosti,  ako aj navrhovaný § 2 písm. a) tohto zákona, kde sa vymedzuje pojem alternatívnej služby.

O

A

Text upravený.

| 3.	Pred slovami „spôsob odopretia“ odporúčame vypustiť slovo „upravuje“. Odôvodnenie: toto slovo je už použité na začiatku vety. | O | A | Text upravený. |
| 4.	K § 4 - v poznámke pod čiarou k odkazu č. 9 odporúčame na konci doplniť slová „v znení zákona č. 113/2004 Z. z.“. Odôvodnenie: legislatívne pravidlá. | O | A | Text upravený. |
| 5. V ods. 5 a 7 odporúčame slovo „späť vzatie“  zmeniť na „späťvzatie“. Odôvodnenie: pisárska chyba. | O | A | Text upravený. |

6. K § 6 – v ods. 6 odporúčame druhú vetu preformulovať v znení „Dôvody, ktoré občanovi bránia dostaviť sa na výkon mimoriadnej služby sú“
a) dočasná ...
b) stane sa ....
c) postihnú ho ....“.     
Odôvodnenie: gramatická stavba vety.

O

A

Text upravený.

| 7. V ods. 10  odporúčame slová „dopustí sa trestného činu“ zmeniť na „spácha trestný čin“. | O | A | Text upravený. |
| 8.	K - § 13 – v ods. 1 odporúčame na konci doplniť slová „tým nie je dotknutá zodpovednosť podľa osobitných predpisov“. Odôvodnenie: upresnenie ustanovenia. | O | A | Text upravený. |
| 9.	V ods. 2 odporúčame slová „Priestupku sa dopustí“ zmeniť na „Priestupok  spácha“. Odôvodnenie: použitie terminológie zákona o priestupkoch. | O | A | Text upravený. |

10.	V ods. 4 odporúčame slová „Priestupku sa dopustí“ zmeniť na „Priestupok spácha“.  
Odôvodnenie: použitie terminológie zákona o priestupkoch.
11. V ods. 4 v uvádzacej vete odporúčame k slovu „zamestnávateľ“ vložiť odkaz na § 6 zákona č. 372/ 1990 Z. z. o priestupkoch v znení neskorších predpisov, ktorý upravuje zodpovednosť za porušenie povinností uloženej právnickej osobe.
   Odôvodnenie: upresnenie ustanovenia.

O

A

Text upravený.

Úrad pre normalizáciu, metrológiu a skúšobníctvo SR | 1.	V § 3 ods. 2 odporúčame slová „podľa ods. 1“ nahradiť slovami „podľa odseku 1“. | O | A | Text upravený. |
| 2.	V § 4 ods. 6 navrhujeme slová „odseku 3 písm. a), b), c), d)“ nahradiť slovami „odseku 3 písm. a) až d)“. | O | A | Text upravený. |

NBS

1.	K § 1
Za prvú zátvorku odporúčame dať čiarku a slovo „upravuje“ vzhľadom na začiatok ustanovenia vypustiť.

O

A

Text upravený.

| 2.	K § 3 ods. 1 Slovo „zamestnávateľ“ je vhodné použiť v jednotnom čísle a slová „ktoré plnia“ uviesť následne v tvare „ktorý plní“. | O | A | Text upravený. |
| 3.	K § 3 ods. 2 Skratku „ods.“ treba rozpísať. | O | A | Text upravený. |
| 4.	K § 3 ods. 3 Slovo „organizačne“ treba vypustiť z dôvodu nadbytočnosti. | O | A | Text upravený. |
| 5.	K § 3 ods. 4 Slová „v období krízovej situácie“ odporúčame vložiť za slová „vojenská správa“. | O | A | Text upravený. |
| 6.	K § 4 ods. 1 Odkaz na poznámku pod čiarou 9 netreba v ustanovení opakovať. | O | A | Text upravený. |
| 7.	K § 4 ods. 6 Písmená „b), c)“ odporúčame nahradiť slovom „až“. | O | A | Text upravený. |
| 8.	K § 5 ods. 3 Slovo „spresnenie“ odporúčame nahradiť vhodnejším výrazom „doplnenie“. | O | A | Text upravený. |
| 9.	K § 5 ods. 4 (§ 6 ods. 1) V poznámke pod čiarou k odkazu 13 treba na konci vypustiť bodku. V poznámke pod čiarou k odkazu 15 treba slovo „ústavného“ písať s malým písmenom. | O | A | Text upravený. |
| 10.	K § 6 ods. 3 Slovo „zákona“ treba vypustiť. | O | A | Text upravený. |

11.	K § 6 ods. 6 písm. c)
V ustanovení odporúčame doplniť, v previazanosti na úvodnú vetu ustanovenia, akým dokladom sa občan v tomto prípade preukáže, a ktorý orgán  mu bude kompetentný takýto doklad vydať.

O

N

Nie je žiadúce.

| 12.	K § 6 ods. 13 Samotnú prílohu netreba označiť číslom (1), lebo ďalšie prílohy návrh zákona neobsahuje | O | A | Text upravený. |
| 13.	K § 7 ods. 5 Poznámku pod čiarou k odkazu 21 a 26 treba upraviť v zmysle legislatívnych pravidiel. | O | A | Text upravený. |
| 14.	K § 8 ods. 7 písm. c) Ustanovenie odporúčame formulačne upraviť. V prípade zániku zamestnávateľa nie je zrejmé, kde bude občan alternatívnu službu vykonávať v prípade zániku zamestnávateľa. | O | A | Text upravený. Odsek vypustený. |
| 15.	K § 13 ods. 1 V poznámke pod čiarou k odkazu 34 treba pri zákone č. 372/1990 Zb. správne uviesť, že ide o zákon Slovenskej národnej rady (platí aj pre poznámku pod čiarou 35). | O | A | Text upravený. |
| 16.	K § 13 ods. 4 V úvodnej vete treba vypustiť slovo „aj“. | O | A | Text upravený. |
| 17.	K § 15 ods. 5 Slová „v príslušných tvaroch“ treba uviesť v tvare „v príslušnom tvare“. | O | A | Text upravený. |
MV SR | 1.	V § 1 sa uvádza pojem „povinná vojenská služba“. Vzhľadom na to aby neboli nejasnosti pri výklade tohto pojmu, pretože povinná vojenská služba (základná vojenská služba) má byť zrušená, odporúčame v § 2 vymedziť čo je podľa navrhovaného zákona „povinnou vojenskou službou“ obdobne ako je to uvedené v štvrtom odseku všeobecnej časti dôvodovej správy. | O | A | Text upravený. |
| 2.	V poznámke pod čiarou k odkazom  12, 14 16, 17, a 22 je potrebné vypustiť názov zákona. Táto pripomienka platí aj pre odkazy 9, 15 a 32. | O | ČA | Text upravený. |
| 3.	V §3 ods. 2 písm. b) odporúčame v predposlednom riadku slovo „plní“ nahradiť slovom „plnia“ pretože zamestnávateľom nie je len zamestnávateľ, ktorý plní úlohy súvisiace so zabezpečením obrany štátu ale aj ostatní zamestnávatelia uvedení v písmene b). | O | A | Text upravený. |
| 4.	V § 3 ods. 1 odporúčame za slovo „správa“ vložiť odkaz na § 15 a 16 zákona č. 319/2002 Z. z. o obrane Slovenskej republiky v znení neskorších predpisov. Súčasne odporúčame vypustiť odsek 3. | O | A | Text upravený. Odkaz je uvedený v odseku 2. |
| 5.	Poznámku pod čiarou k odkazu 6 je potrebné upraviť podľa bodu 22 prílohy č. 2 legislatívnych pravidiel vlády SR. Táto pripomienka platí aj  pre odkaz 26 a 34. | O | A | Text upravený. |
| 6.	V § 4 ods. 2 odporúčame upresniť pojem „osobitného zreteľa“ | O | A | Text upravený. |
| 7.	V § 4 ods. 6 je potrebné slová „odseku 3 písm. a), b), c), d)“ nahradiť slovami „odseku 3 písm. a) až d)“. | O | A | Text upravený. |
| 8.	V § 6 ods. 6 písm. c) odporúčame za slovo „udalosti“ vložiť odkaz na § 3 ods. 2 zákona NR SR č. 42/ 1994 Z. z. o civilnej ochrane obyvateľstva. | O | N | Nie je žiaduce. |
| 9.	V § 8 ods. 3 odporúčame na konci pripojiť slová „a bezodkladne oznámi územnej vojenskej správe nástup občana na výkon alternatívnej služby“ a z tohto dôvodu vypustiť odsek 7. | O | A | Text upravený. |

10. Zásadne nesúhlasíme so znením § 13 a žiadame ho prepracovať. Na základe dohody s ústrednými orgánmi štátnej správy ministerstvo vnútra spracovalo návrh novely zákona o priestupkoch (je v medzirezortnom pripomienkovom konaní), ktorý je potrebné rešpektovať, a to najmä:
a)	zamestnávateľ je právnická osoba a tá môže spáchať správny delikt (nie priestupok),
b)	bloková pokuta za priestupok by mala byť len do 1000 Sk,
c)	príslušnosť ustanoviť nielen na priestupky, ale aj na správne delikty (pri priestupkoch možno         v konaní aplikovať zákon Slovenskej národnej rady č. 372/1990 Zb. v znení neskorších predpisov, pri ukladaní pokút za správne delikty, t.j. rozhodnutie aplikovať zákon č. 71/1967 Zb. v znení neskorších predpisov).

Z

A

Text upravený.

MF SR | Odporúča návrh zákona zosúladiť s Prílohou č. 2 Legislatívnych pravidiel vlády SR(napr. v § 3 ods.1 písm. a) uvádzanie spojky „alebo“, nesprávnosť citácie predpisu v poznámke pod čiarou k odkazu 8,13,15,18,21,23,26, 28 a 35, §3 ods. 2, §5 ods. 6). | O | ČA | Text upravený. |
| V § 6 ods. 3 odporúča slovo „účinnosti“ nahradiť slovom „ právoplatnosti“. | O | A | Text upravený. |
MDPT SR | 1.	Odporúčame nad názov právneho predpisu doplniť slovo „(Návrh)“. | O | A | Text upravený. |
| 2.	V § 2 písm. a) odporúčame za slová „ registrovaný občan“ zaviesť legislatívnu skratku, ktorá znie: „(ďalej len „občan“)“ a v ďalšom texte návrhu zákona je potrebné zosúladiť pojmový aparát s uvedenou legislatívnou skratkou, pretože na viacerých miestach sa v návrhu zákona používa raz pojem „registrovaný občan“ a inokedy zasa len „občan“. V zmysle Legislatívnych pravidiel vlády SR treba legislatívnu skratka zaradiť na také miesto, kde sa skracované slová použijú prvý raz. | O | A | Text upravený. |
| 3.	K § 2 písm. b) je potrebné upresniť (napr. v dôvodovej správe), či alternatívnu službu možno vykonať len u zamestnávateľov uvedených  v § 2 písm. b) alebo ak nie sú voľné miesta u týchto zamestnávateľov, či ju možno vykonať aj i iných zamestnávateľov. | O | A | Text upravený. |
| 4.	V § 3 ods. 1  v úvodnej vete odporúčame pred slovo „územná“ doplniť slovo „príslušná“ a zaviesť legislatívnu skratku, ktorá znie: „(ďalej len „územná vojenská správa“)“ a zosúladiť s ďalším textom návrhu zákona, pretože obdobne ako v bode 1 sa v návrhu zákona používa raz pojem „územná vojenská správa“ a na inom mieste pojem „príslušná územná vojenská správa“. | O | A | Text upravený. |
| 5.	V § 3 ods. 2 odporúčame slovo „ods.“ nahradiť slovom „odseku“. | O | A | Text upravený. |
| 6.	V poznámke pod čiarou k odkazu 3 odporúčame na koniec doplniť slová „a o zmene a doplnení niektorých zákonov“, pretože ide o prvú citáciu uvedeného právneho predpisu a preto je potrebné uviesť úplnú citáciu právneho predpisu. | O | A | Text upravený. |
| 7.	V § 3 ods. 3 odporúčame upraviť príslušnosť územnej vojenskej správy napríklad podľa trvalého pobytu občana. | O | A | Text upravený. |
| 8.	V § 5 ods. 1 odporúčame vypustiť čiarku a slová „ktorí sú povinní vykonať alternatívnu službu“, pretože v § 1 bola zavedená legislatívna skratka. | O | A | Text upravený. |
| 9.	V poznámke pod čiarou k odkazu 9 odporúčame nahradiť úplnú citáciu právneho predpisu skrátenou, pretože ide o druhú resp. ďalšiu citáciu uvedeného právneho predpisu v poznámke pod čiarou. Rovnako v poznámke pod čiarou k odkazu 15. | O | A | Text upravený. |
| 10.	V poznámke pod čiarou k odkazu 10 odporúčame taktiež uviesť skrátenú citáciu namiesto úplnej. Rovnako v poznámke pod čiarou k odkazu 12, 14, 16, 17 a 22. | O | ČA | Text upravený. |
| 11.	V poznámke pod čiarou k odkazu 11 odporúčame slovo „zákon“ začať veľkým písmenom, pretože text v poznámke pod čiarou sa považuje za vetu, a preto sa začína veľkým písmenom a končí sa bodkou. Rovnako v poznámke pod čiarou k odkazu 21. | O | A | Text upravený. |
| 12.	V § 5 ods. 3 odporúčame za slovo „evidencie“ doplniť slovo „občanov“, pretože bola zavedená legislatívna skratka. Rovnako v § 5 ods. 4 a 5. Ďalej v § 5 ods. 6 odporúčame slovo „odseku“ nahradiť slovom „ods.“ a vypustiť na konci slová „povinných vykonať alternatívnu službu“, vzhľadom na zavedenú legislatívnu skratku. Rovnako v § 5 ods. 7. Taktiež odporúčame upresniť( napr. v dôvodovej správe), kto bude viesť národnú registráciu občanov povinných vykonať mimoriadnu službu alebo do zálohy ozbrojených síl. | O | A | Text upravený. |
| 13.	V § 6 ods. 3 odporúčame nahradiť slovo „účinnosti“ slovom „právoplatnosti“. | O | A | Text upravený. |
| 14.	V § 6 ods. 12 odporúčame vypustiť slová „na výkon alternatívnej služby“, pretože bola zavedená legislatívna skratka. | O | A | Text upravený. |
| 15.	V § 6 ods. 13 odporúčame na konci vypustiť čiarku a doplniť slová „tohto zákona“. | O | A | Text upravený. |
| 16.	V poznámke pod čiarou k odkazu 23 odporúčame za slovo „zákon“ doplniť slová „Národnej rady Slovenskej republiky“. | O | A | Text upravený. |
| 17.	V poznámke pod čiarou k odkazu 24 odporúčame úplnú citáciu nahradiť skrátenou citáciou právneho predpisu, ide o druhú resp. ďalšiu citáciu právneho predpisu. | O | A | Text upravený. |
| 18.	V poznámke pod čiarou k odkazu 26 odporúčame slovo „napr.“ nahradiť slovom „Napríklad“. | O | A | Text upravený. |
| 19.	V § 13 ods. 2 písm. a) odporúčame vypustiť slová „v konaní“. | O | A | Text upravený. |
| 20.	V poznámke pod čiarou k odkazu 34 odporúčame slová „Národnej rady Slovenskej republiky“ nahradiť slovami „Slovenskej národnej rady“. | O | A | Text upravený. |
| 21.	V § 14 ods. 1 odporúčame slová „osobitný predpis“ nahradiť slovami „všeobecný predpis o správnom konaní“. | O | A | Text upravený. |
| 22.	V poznámke pod čiarou k odkazu 35 odporúčame za slovo „Zákon“ doplniť slová „Slovenskej národnej rady“ a úplnú citáciu nahradiť skrátenou citáciou právneho predpisu. | O | A | Text upravený. |
| 23.	V osobitnej časti dôvodovej správy odporúčame vypustiť slovo „Čl. I“. | O | A | Text upravený. |

MPSVR SR

V § 1
za slová „mimoriadnej služby“ odporúčame dať odkaz na poznámku pod čiarou, v ktorej sa uvedie citácia „§ 2 písm. f) a § 14 zákona č...../2005 Z. z. o brannej povinnosti a o zmene a doplnení niektorých zákonov“.

O

N

Nie je žiadúce.

V § 2 písm. a)
definíciu pojmu „alternatívna služba“ odporúčame zosúladiť s definíciou ustanovenou v § 1.
Za slová „registrovaný občan“ odporúčame vložiť legislatívnu skratku „(ďalej len „občan“). 
Odôvodnenie  :
Uvedená skratka sa používa v ďalších ustanoveniach.

O

A

Text upravený.

| V poznámke pod čiarou k odkazu 15 odporúčame preveriť v citácii slová „ods. 8“. Podľa nášho názoru sa text § 6 ods. 1 viaže na pôvodný odsek 7 (po zmene ide o  odsek 9). | O | A | Text upravený. |
| K § 8 ods. 4 V písmene a) slová „podľa potreby“ odporúčame nahradiť inými slovami napríklad : „na základe osobitnej požiadavky ...“; | O | N | Nie je žiadúce. |

V písmene b) 
odporúčame doplniť možnosť poskytnutia peňažnej náhrady v hodnote stravovacej normy vojaka mimoriadnej služby;  potom v odseku 5 vypustiť slovo „stravovanie“.
Odôvodnenie : 
Zamestnávatelia spravidla sami neposkytujú stravu ani vlastným zamestnancom.

O

A

Text upravený.

V písmene c) 
slová „podľa potreby“ odporúčame vypustiť a na konci doplniť slová „v súlade s osobitným právnym predpisom^x)“ potom v poznámke pod čiarou k odkazu x) citovať : “Napríklad  Nariadenie vlády SR č. 504/2000 Z. z o podmienkach poskytovania osobných ochranných prostriedkov“.

O

A

Text upravený.

V písmene e)
žiadame pojem „odmena“ špecifikovať a pokiaľ sa má občanovi poskytovať za vykonanú pracovnú činnosť peňažné plnenie, treba doplniť aj charakter tohto plnenia (či toto plnenie bude podliehať daňovým a odvodovým povinnostiam).
Odôvodnenie :
Oproti zneniu platného  zákona o civilnej službe sa navrhuje rozšíriť povinnosti zamestnávateľa o povinnosť poskytovať „odmenu za vykonávanú pracovnú činnosť podľa osobitného predpisu“ (ďalej len „odmena“).
Podľa súčasných predpisov sú plnenia poskytované občanom v súvislosti s výkonom civilnej služby napríklad oslobodené od dane (§ 9 zákona o dani z príjmov); za občana vykonávajúceho civilnú službu platí poistné na starobné a invalidné poistenie štát (§ 128 ods. 5 zákona 461/2003 Z. z. o sociálnom poistení v znení neskorších predpisov) a pod.

O

A

Text upravený.

V nadväznosti na uvedené žiadame špecifikovať aj právne postavenie občana oproti riadnym zamestnancom (či sa primerane majú uplatniť aj ustanovenia Zákonníka práce o dojednávaní mzdových podmienok), 
spôsob akým  má byť určená odmena (dohodou alebo jednostranným aktom riadenia, keďže sa nejedná o zamestnanca zamestnávateľa)  a výšku odmeny (porovnateľnosť so mzdovými podmienkami riadnych zamestnancov vykonávajúcich rovnaké práce alebo práce rovnakej náročnosti alebo určenie minimálnych súm odvodených napr. z výšky minimálnej mzdy).
Odôvodnenie : 
V odkaze pod čiarou na poznámku 26 sa cituje aj Zákonník práce. 
Odmeňovanie podľa Zákonníka práce je však na rozdiel od odmeňovania v prípade zamestnancov vykonávajúcich práce vo verejnom záujme alebo štátnych zamestnancov založené na princípe vyjednávania o mzdových podmienkach. Zákonník práce určuje len niektoré minimálne nároky zamestnancov na mzdu.

O

A

Text upravený.

K § 8 ods. 6
Ustanovenie bude nadbytočné, ak sa zachová ustanovenie o poskytnutí odmeny za vykonávanú pracovnú činnosť a doplní garancia porovnateľnosti jej výšky so mzdou zamestnancov vykonávajúcou rovnaké práce.
Odôvodnenie :
Z platného zákona o civilnej službe sa do návrhu prevzalo ustanovenie o „poskytovaní príplatkov za prácu v sťaženom a zdraviu škodlivom pracovnom prostredí“.
Mzdové zvýhodnenie alebo príplatky za prácu v sťaženom a zdraviu škodlivom pracovnom prostredí sú súčasťou zložiek mzdy zamestnanca. Ak sa bude občanovi poskytovať odmena v rovnakých zložkách ako zamestnancovi, jej súčasťou bude aj prípadná finančná kompenzácia za prácu v takomto prostredí.

O

A

Text upravený.

Rovnako je podľa nášho názoru potrebné:
-spresniť nároky týchto občanov na „odmenu“ v prípade, že zamestnávateľ postupuje podľa ustanovení zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a
-upraviť, v akom postavení alebo vzťahu k služobnému úradu by mal byť občan, ak by sa pri určení výšky jeho „odmeny“ mal uplatniť zákon č. 312/2001 Z. z. o štátnej službe v znení neskorších predpisov.
Zároveň žiadame doplniť a spresniť  osobitnú časť dôvodovej správy, v ktorej táto zásadná zmena nie je zdôvodnená a doplniť, kto bude takto zvýšené náklady znášať. 
Odôvodnenie :
Občania nemajú právne postavenie zamestnancov, ich vzťah k zamestnávateľovi nie je založený na existencii pracovného pomeru, služobného pomeru alebo štátnozamestnaneckého pomeru a za vykonávanú činnosť nepoberajú mzdu alebo plat ako zamestnanci alebo štátni zamestnanci. 
V Doložke ekonomických, environmentálnych vplyvov a vplyvov na zamestnanosť
považujeme za žiaduce prehodnotiť a upraviť konštatovanie, že návrh zákona „nemá vplyv na hospodárenie podnikateľskej sféry“. 
Odôvodnenie :
V zmysle zákona o civilnej službe sa doteraz občanom „odmena“ neposkytovala. Ide teda o nový prvok, ktorý bude zamestnávateľ, ku ktorému bol občan pridelený, povinný poskytovať.
Ak sa z návrhu zákona nevypustí povinnosť poskytovať občanovi odmenu, žiadame znenie Doložky upraviť v tom zmysle, že navrhovaný zákon vyvolá zvýšené náklady zamestnávateľa.  
A v prípade výkonu alternatívnej služby v služobnom úrade by išlo o finančný dopad na štátny rozpočet.

O

O

O

O

A

A

A

A

Text upravený.

Text upravený. Zapracované do dôvodovej správy.

Text upravený.

Text upravený.

V  poznámke  pod čiarou k odkazu 26) je potrebné
pred slová „Zákonník práce“ doplniť slová „zákon č. 311/2001 Z. z.“ ;
citáciu „zákon č. 552/2003 Z. z o výkone práce vo verejnom záujme“ nahradiť citáciou „zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.“.
Odôvodnenie :
Platové nároky zamestnancov pri výkone práce vo verejnom záujme neupravuje v poznámke uvedený zákon č. 552/2003 Z. z. (navyše aj s nesprávne uvedeným názvom).

O

A

Text upravený.

K § 9 ods.2
Podľa návrhu môže zamestnávateľ občanovi nariadiť aj „pracovnú pohotovosť“, pričom v  poznámke pod čiarou k odkazu 29 sa cituje aj § 96 Zákonníka práce. 
Odporúčame spresniť, či sa občanovi za dobu pracovnej pohotovosti bude poskytovať náhrada za pracovnú pohotovosť alebo v citácii odkázať len na § 96 ods. 1 a 2  Zákonníka práce. 
Pripomíname, že ak by mala byť občanovi poskytovaná aj náhrad za pohotovosť, tá je pri výkone práce vo verejnom záujme riešená ustanoveniami zákona č. 553/2003 Z. z.

O

A

Text upravený.

| V § 15 ods. 4 treba v poslednom riadku vypustiť slovo „ich“ ako nadbytočné. | O | A | Text upravený. |
Združenie miest a obcí Slovenska | V predkladacej a dôvodovej správe predkladateľ uvádza, že návrh zákona nebude mať dopad na rozpočty obcí v období krízovej situácie pri zabezpečovaní alternatívnej služby. S uvedeným textom zásadne nesúhlasíme. | Z | A | Text upravený. |

V § 2 ods. b) je uvedená ako zamestnávateľ zamestnávateľská organizácia územnej samosprávy, ktorej návrh zákona ukladá úlohy v § 6 ods. 4 a hlavne v § 8 ods. 4a-f.
Podľa Ústavy Slovenskej republiky Čl. 71 na obec možno preniesť výkon určených úloh štátu, pričom náklady preneseného výkonu uhrádza štát.
Podľa zákona č. 523/2004 Z. z. o rozpočtových pravidlách verejne správy § 33 musia byť uvedené a zdôvodnené predpokladané finančné dôsledky na rozpočet verejne správy, a zároveň podľa § 8 ods. 2 ako sa zabezpečí úhrada výdavkov zo strany MO SR pokiaľ nebude uvedená v Štátnom rozpočte na príslušný rok.
Z uvedených dôvodov žiadame predkladateľa            o kvantifikáciu finančných prostriedkov na zverené úlohy vyplývajúce z návrhu zákona pre miestnu územnú samosprávu ako zamestnávateľa ako aj uvedenie do doložky finančných, ekonomických vplyvov. V opačnom prípade zásadne nesúhlasíme s navrhovaným znením zákona.

O

A

Text upravený.

Zväz vojakov SR

Prijatie takéhoto zákona je v rozpore s Ústavou SR a s podpísanou zmluvou zo Svätou stolicou. Zákon pokladáme za zbytočný a doporučujeme ho z legislatívneho procesu stiahnuť a neprijímať.
Odôvodnenie:
Zavedenie alternatívnej služby je v rozpore s Ústavou SR čl. 25 odstavec (2). Podľa tohto článku nemožno nútiť nikoho, aby vykonával vojenskú službu, ak je to v rozpore s jeho svedomím alebo náboženským vyznaním, podrobnosti ustanoví zákon. Povinná služba Ústavným zákonom bude zrušená a tým aj jej alternatívna civilná služba. Zároveň aj Základná zmluva medzi Slovenskou republikou a Svätou stolicou v článku 7 hovorí o tom, že Slovenská republika uzná každému právo uplatňovať výhrady vo svedomí podľa vieroučných a mravoučných zásad Katolíckej cirkvi. Záväzky vyplývajúce z ustanovení medzinárodnej zmluvy Slovenskej republiky sa Svätou stolicou sú nadradené pred zákonmi SR. Alternatívna služba v krízových situáciách nemá opodstatnenie. Preto je potrebné inštitút alternatívnej služby vypustiť.
V jednotlivých krízových situáciách podľa Ústavného zákona č. 227 v čl. 2 ods. 3b, čl. 3 ods. 3b, čl. 4 ods. 4b, čl. 5 ods. 3b má prezident republiky právo uložiť pracovnú povinnosť pre potreby ozbrojených síl, ozbrojených zborov alebo na zabezpečovanie zásobovania, udržiavania pozemných komunikácií a železníc, vykonávania dopravy a rozvodu elektriny, plynu a tepla, výkonu zdravotnej starostlivosti alebo udržiavania verejného poriadku. Uplatnenie týchto povinností stanovených zákonom vylučujú potrebu zavedenia alternatívnej služby

Z

N

Nutnosť spracovania zákona o alternatívnej službe vyplýva z čl. 18 a 25 Ústavy Slovenskej republiky. Po vzájomnom vysvetlení pripomienky sa dohodlo, že alternatívna služba sa bude vykonávať len v čase vojny a vojnového stavu a v tomto zmysle bol upravený aj návrh zákona.
Dohoda dosiahnutá na rozporovom konaní 19.4.2005.

Úrad pre štátnu službu | V § 7 ods. 5 návrhu žiadame vypustiť slová „alebo čiastočne invalidným“ z tohto dôvodu, že zákon č. 461/ 2003 Z. z.  o sociálnom poistení pojem čiastočná invalidita nemá. Podľa § 70 zákona o sociálnom poistení je možný len invalidný dôchodok. Táto pripomienka je zásadná. | Z | A | Text upravený. |
| V poznámke pod čiarou k odkazu 26 žiadame uviesť presný názov zákona č. 552/2003 Z. z. a vypustiť odkaz na zákon č. 312/2001 Z. z. o štátnej službe a o zmene a doplnení niektorých zákonov. Podľa § 73 zákona o štátnej službe sa za vykonávanie štátnej služby považuje len čas zdokonaľovacej služby podľa zákona č. 320/2002 Z. z.. Osoba povolaná na výkon alternatívnej služby nie je štátnym zamestnancom, nie sú preto dôvody na jej odmeňovanie podľa zákona o štátnej službe a navyše by takouto konštrukciou došlo k nepriamej novele zákona o štátnej službe. Táto pripomienka je zásadná. | Z | A | Text upravený. |

Úrad vlády SR
Kancelária Bezpečnostnej rady

-	v  § 4 ods.1 a ods.5 nie je určená časová lehota do kedy musí vydať ÚVS rozhodnutie,

O

A

Text upravený.

| -	v  § 7 ods.1 doplniť za slovo „rodinných“ slovo „študijných“, pretože to je tiež závažný dôvod, ktorý môže pri praktickej realizácii vyvolávať problémy v prípade výnimočného stavu a núdzového stavu, kedy je tiež možné povolávanie občanov do alternatívnej služby v zmysle návrhu ústavného zákona č.227, | O | A | Text upravený.. |
| -	v § 8  ods.4, písm. d) je uvedené, že občanovi vo výkone alternatívnej služby patrí príspevok na ošatenie, avšak v písm. e) je uvedené, že tomuto občanovi patrí odmena za vykonávanú činnosť čo možno považovať za neoprávnené zvýhodnenie tejto kategórie, preto odporúčame v písm. e) prispôsobiť odmeňovanie k vojakom mimoriadnej služby, | O | A | Text upravený. |
| -	v návrhu zákona úplne chýba ustanovenie dĺžky alternatívnej služby, resp. možnosť jej  prerušenia čo by v praxi spôsobovalo, že počas krízovej situácie by občan bol vo výkone celú dobu ( napr. vojnový stav môže trvať aj 2-3 roky a nie je zabezpečená obmena. Iný občan, ktorý má rovnakú povinnosť nemusí byť povolaný a tento stav sa môže opakovať pri ďalšom vyhlásení krízovej situácie). Preto je nevyhnutné aby to bolo spresnené . | O | A | Text upravený. |

Podpredseda vlády SR Pál Csáky

Stanovisko OEZ SEZ:
1) Zásadná pripomienka: Návrh systému alternatívnej služby je nedomyslený a treba ho prepracovať. V danom znení je totiž pre každého občana výhodnejšie vopred odoprieť výkon mimoriadnej služby a podať príslušné vyhlásenie (§ 3). Vojenské orgány totiž podľa predkladaného znenia neskúmajú dôvody odopretia výkonu mimoriadnej služby a je zrejmé, prípadné povolanie do alternatívnej služby bude spojené s menšou mierou ohrozenia života ako povolanie na výkon alternatívnej služby. V minulosti civilná služba ako alternatíva povinnej základnej vojenskej služby bola dlhšia ako zmienená povinná vojenská služba (jej 1,5 násobok). Toto do istej miery slúžilo ako prevencia zneužívania civilnej vojenskej služby, lebo to aspoň čiastočne redukovalo uchádzačov o civilnú vojenskú službu len ak tých, ktorí na to mali závažné náboženské a ideové dôvody, kvôli ktorým boli ochotní zniesť aj dlhšiu dobu výkonu civilnej služby v porovnaní s povinnou základnou vojenskou službou. Alternatívna vojenská služba ako je koncipovaná v návrhu zákona prináša len výhody bez toho, aby boli vyvážené nejakými znevýhodneniami.

Z

N

Nutnosť spracovania zákona o alternatívnej službe vyplýva z čl. 18 a 25 Ústavy Slovenskej republiky. Predkladateľ sa na základe rokovania rozhodol z praktických dôvodov netrvať na pripomienke ako zásadnej za predpokladu doplnenia dôvodovej správy o pravidelnom vyhodnotení aplikácie zákona v praxi. Dôvodová správa bola v súlade s touto žiadosťou doplnená. Ministerstvo obrany SR sa bude zaoberať možnosťou prípravy právneho predpisu upravujúceho sociálne výhody pre občanov, ktorí vykonali mimoriadnu vojenskú službu.
Dohoda dosiahnutá na rozporovom konaní 20.4.2005.

Návrhy OEZ SEZ:
a)	vypustiť možnosť alternatívnej služby v období krízového stavu a odstúpiť od zámeru prijať daný zákon,
b)	v prípade podania vyhlásenia o odopretí mimoriadnej vojenskej služby zaviesť preskúmavacie konanie na základe presne stanovených dôvodov odopretia vojenskej služby (príslušnosť k registrovanej náboženskej obci, predchádzajúca aktívna pacifistická činnosť a pod.). Súčasne by bolo vhodné, aby tí, čo podali takéto vyhlásenie boli nútení už v stave bezpečnosti vykonať aspoň krátku službu (1 – 2 mesiace) v oblastiach uvedených v § 3 odsek 1, písmeno a) až h).

O

ČA

Alternatívna služba sa bude vykonávať iba v čase vojny a vojnového stavu.